

**Jelen előterjesztés csak tervezet, amelynek közigazgatási egyeztetése folyamatban van. A minisztériumok közötti egyeztetés során az előterjesztés koncepcionális kérdései is jelentősen módosulhatnak, ezért jelen formájában nem tekinthető a Kormány álláspontjának.**

**A dokumentum célja a társadalmi egyeztetés elindítása és a jogalkotási folyamat átláthatóvá tétele, amelynek alapján, illetve eredményeként a mellékelt előterjesztés valamennyi tartalmi és formai eleme módosulhat!**

**A tervezet előterjesztője**

**A Kormány**

**…/2018. (.. . ..) Korm. rendelete**

**az erdőgazdálkodási és erdővédelmi bírság mértékéről és kiszámításának módjáról szóló 143/2009 (VII.6.) Korm. rendelet módosításáról**

A Kormány az erdőről, az erdő védelméről és az erdőgazdálkodásról szóló 2009. évi XXXVII. törvény 112. § (1) bekezdés *b)* pontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

1. **§**

Az erdőgazdálkodási és erdővédelmi bírság mértékéről és kiszámításának módjáról szóló 143/2009 (VII.6.) Korm. rendelet 4. § (4) bekezdése helyébe az alábbi rendelkezés lép:

„(4) A faanyag kereskedelmi lánc hatósági felügyeletével kapcsolatos eljárás során az Evt. 108. § (4) bekezdése szerinti erdővédelmi bírság mértéke – mérlegeléssel megállapítható mérték esetében az Evt. 108. § (7) bekezdésében foglalt szempontok figyelembevételével –

1. az Evt. 90/A. § (6) bekezdés szerinti kötelezettség elmulasztása esetén alkalmanként 1,0 EJA – 35,0 EJA;
2. az Evt. 90/A. § (7) bekezdés *a)* pontja szerinti megőrzési kötelezettség megsértése esetén alkalmanként 1,0 EJA – 20,0 EJA;
3. az Evt. 90/A. § (7) bekezdés *f)* pontja szerinti kötelezettség megsértése esetén alkalmanként 0,5 EJA – 75,0 EJA;
4. az erdészeti hatóság zárlati intézkedést vagy zár alá vételt elrendelő döntésében foglaltak megsértése esetén alkalmanként 0,5 EJA – 75,0 EJA;
5. az Evt.-ben, valamint a végrehajtására kiadott rendeletben a fa és fatermékre előírt szállítási, felhasználási, forgalomba hozatali rendelkezések megsértése esetén alkalmanként 0,5 EJA – 75,0 EJA;
6. az Evt.-ben, valamint a végrehajtására kiadott rendeletben a fa és fatermékre előírt adatszolgáltatási, nyilvántartási, bejelentési kötelezettség teljesítésének elmulasztása esetén alkalmanként 0,5 EJA-25 EJA;
7. a fát és fatermékeket piaci forgalomba bocsátó piaci szereplők kötelezettségeinek meghatározásáról szóló, 2010. október 20-i 995/2010/EU európai parlamenti és tanácsi rendelet

*ga)* 4. cikk (1) bekezdése szerinti tilalom megszegése esetén alkalmanként 0,5 EJA – 150,0 EJA,

*gb)* 4. cikk (3) bekezdése szerinti kötelezettség elmulasztása esetén alkalmanként 1,0 EJA – 35,0 EJA,

*gc)* 5. cikke szerinti kötelezettség elmulasztása esetén alkalmanként 0,5 EJA – 20,0 EJA,

*gd)* 6. cikk (1) bekezdés *a)* pontja, illetve a fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010 európai parlamenti és tanácsi rendelet által előírt, a kellő gondosság elvén alapuló rendszerre, valamint az ellenőrző szervezetek felett végzendő ellenőrzések gyakoriságára és jellegére vonatkozó részletes szabályokról szóló, 2012. július 6-i 607/2012/EU bizottsági végrehajtási rendelet (a továbbiakban: 607/2012/EU bizottsági végrehajtási rendelet) 3. cikke szerinti kötelezettség elmulasztása esetén alkalmanként 0,5 EJA – 20,0 EJA,

*ge)* 6. cikk (1) bekezdés *b)* és *c)* pontja, illetve a 607/2012/EU bizottsági végrehajtási rendelet 4. cikke szerinti kötelezettség elmulasztása, vagy nem megfelelő teljesítése esetén alkalmanként 1,0 EJA – 15,0 EJA.

1. **§**

Ez a rendelet a kihirdetését követő 16. napon lép hatályba.